**NÁVRH**

**Dodatok č. 2 k VZN č. 1/2016 o komunálnom odpade a drobnom stavebnom odpade**

Mestské zastupiteľstvo mesta Vrútky na základe ust. § 6 zákona č.369/1990 Zb. o obecnom zriadení v znení neskorších zmien a predpisov vydáva Dodatok č.2 k VZN č. 1/2016 o komunálnom odpade a drobnom stavebnom odpade, ktoré mení a dopĺňa takto:

**Čl. 1**

1. Za § 5 sa vkladá nový § 5a, ktorý vrátane nadpisu znie:

§ 5a

Náklady na zbernú nádobu na zmesový komunálny odpad

1. Náklady na zbernú nádobu na zmesový komunálny odpad znáša pôvodný pôvodca odpadu.
2. Mesto ustanovuje výšku nákladov na zbernú nádobu na zmesový komunálny odpad a spôsob ich úhrady nasledovne:
3. Za zbernú nádobu na zmesový komunálny odpad:

Zinková nádoba 110 l 38.-€ s DPH

Plastová nádoba 120l 26.-€ s DPH

Plastová nádoba 240 l 38.-€ s DPH

Zinková nádoba 1 100 l 320.-€ s DPH

Plastová nádoba 1 100 l 240.-€ s DPH

1. Náklady za zberné nádoby na zmesový komunálny odpad podľa písmena a) uhrádza pôvodný pôvodca odpadu poverenej zberovej spoločnosti na základe kúpnej zmluvy.
2. Zbernú nádobu na zmesový komunálny odpad, ktorá je umiestnená pri bytovom dome podľa § 5 ods. 4 písm. b) tohto nariadenia, si môže pôvodný pôvodca odpadu prenajať od poverenej zberovej spoločnosti za podmienok stanovených touto spoločnosťou v nájomnej zmluve.
3. Pôvodný pôvodca odpadu, ktorý si nezabezpečí zbernú nádobu na zmesový komunálny odpad a neuhradí náklady za zbernú nádobu na zmesový komunálny odpad podľa písmena a) až c) tohto odseku, je oprávnený si zabezpečiť zbernú nádobu na zmesový komunálny odpad u ktoréhokoľvek iného predajcu zberných nádob na zmesový komunálny odpad a to za trhové ceny, resp. ceny stanovené týmto predajcom.
4. Náklady na veľkokapacitný kontajner, odpadkové koše a 1 100 l zberné nádoby na zmesový komunálny odpad, ktoré sú určené pre široký okruh pôvodných pôvodcov odpadu umiestňujúcich do nich zmesový komunálny odpad, sú zahrnuté do miestneho poplatku za komunálne odpady a drobné stavebné odpady

**Čl. 2**

1. Návrh Dodatku č. 2 k VZN bol zverejnený na úradnej tabuli v obci a na internetovej stránke obce dňa 25.08.2017.
2. VZN schválilo Mestské zastupiteľstvo o Vrútkach, dňa 12.09.2017, uznesením

číslo ................................

1. VZN nadobúda účinnosť 15-tým dňom od vyvesenia na úradnej tabuli mesta a internetovej stránke mesta.

**Ing. Miroslav M a z ú r**

 **primátor mesta**